wickkiey/tamil-wikipedia-markdown huggingface dataset:
# ராமகிரி



**ராமகிரி** *(Ramagiri)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலமாகும்.  

ஒரு காலத்தில் ஆந்திரப்பிரதேச மாநிலத்தில் அதிகளவு தங்கம் கிடைப்பதில் இரண்டாவது இடம்பெற்றிருந்த ராமகிரி தற்பொழுது காற்றாலை மின்னுற்பத்தியாலும் அறியப்படுகிறது.  

## புவியியல் அமைப்பு

14.3000° வடக்கு 77.5000° கிழக்கு என்ற அடையாள ஆள்கூறுகளில் ராம்கிரி கிராமம் பரவியுள்ளது. மேலும் கடல்மட்டத்தில் இருந்து சராசரியாக் 516 மீட்டர்கள் உயரத்தில் இந்நகரம் உள்ளது.  

## மக்கள்தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி: ராமகிரி மண்டலத்தில் 6470 குடும்பங்களைச் சேர்ந்த 31,474 பேர் வாழ்ந்துள்ளனர். மொத்த மக்கள் தொகையில் 16,269 பேர் ஆண்கள் மற்றும் 15,205 பேர் பெண்கள் ஆவர். 4,199 பேர் ஆறு வயதுக்கு உட்பட்டவர்களாக இருந்தனர். அவர்களில் 2,173 பேர் சிறுவர்கள் மற்றும் 2,026 பேர் சிறுமிகள் ஆவர். கல்வியறிவு பெற்றவர்கள் எண்ணிக்கை மொத்தமாக 15,226 பேராகவும் இருந்தது.  

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி ராமகிரி கிராமத்தின் மக்கள் தொகை 3,778 ஆக இருந்தது. இம்மொத்த மக்கள் தொகையில் 1,933 பேர் ஆண்கள் மற்றும் 1,845 பேர் பெண்கள் ஆவர். 369 பேர் ஆறு வயதுக்கு உட்பட்டவர்களாக இருந்தனர். அவர்களில் 189 பேர் சிறுவர்கள் மற்றும் 180 பேர் சிறுமிகள் ஆவர்.  

## கிராமப்பஞ்சாயத்துகள்

ராமகிரி மண்டலத்தில் பின்வரும் கிராமப் பஞ்சாயத்துகள் இடம்பெற்றுள்ளன.  
1. போலிபள்ளி
1. குண்டிமாடி
1. காந்தெமாரி
1. ராமகிரி
1. நாசனகோட்டா
1. எம்.சி.பள்ளி
1. கொண்டாபுரம்
1. பேரூரு
1. தப்பார்லபள்ளி
# 1547



ஆண்டு **1547** (MDXLVII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- ஜனவரி 16 &ndash; நான்காம் இவான் உருசியாவின் முதலாவது சார் மன்னனாக முடிசூடினான்.
- ஜனவரி 28 &ndash; இங்கிலாந்தின் மன்னனாக ஆறாம் எட்வர்டு தேர்ந்தெடுக்கப்பட்டான்.
- பெப்ரவரி 20 &ndash; ஆறாம் எட்வர்டின் முடிசூட்டு விழா வெஸ்ட்மின்ஸ்டர் மடத்தில் நடைபெற்றது.
- மார்ச் 31 &ndash; இரண்டாம் என்றி பிரான்சின் மன்னனாக முடிசூடினான்.
- ஏப்ரல் 4 &ndash; இங்கிலாந்தின் எட்டாம் ஹென்றியின் மனைவி கேத்தரின் பார் இரகசியமாக தோமசு சீமோரைத் திருமணம் புரிந்தார்.
- ஆகஸ்டு 13 &ndash; பிரிட்டனி மாநிலம் பிரான்சுடன் இணைந்தது.

## பிறப்புகள்
- செப்டம்பர் 29 &ndash; மிகெல் தே செர்வாந்தேஸ், எசுப்பானிய எழுத்தாளர் (இ. 1616)

## இறப்புகள்
- சனவரி 28 &ndash; இங்கிலாந்தின் எட்டாம் ஹென்றி (பி. 1491)
- டிசம்பர் 2 &ndash; எர்னான் கோட்டெஸ், எசுப்பானிய நாடுபிடிப்பாளர் (பி. 1485)
- மீராபாய், ராஜ்புத்ர இளவரசி (பி. 1498)
# 1548



ஆண்டு **1548** (MDXLVIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.  

## நிகழ்வுகள்
- ஏப்ரல் 1 &ndash; போலந்து, லித்துவேனியாவின் மன்னனாக சிஜிசுமண்டு இரண்டாம் ஆகுஸ்தசு முடிசூடினான்.
- சூலை 7 &ndash; 5 அகவை கொண்ட ஸ்காட்லாந்தின் முதலாம் மேரி, பிற்காலத்தின் பிரான்சின் இரண்ட்ஃபாம் பிரான்சிசுக்கு மணவுறுதி செய்யும் ஒப்பந்தம் இசுக்கொட்லாந்துக்கும் பிரான்சிற்கும் இடையில் கையெழுத்தானது.
- அக்டோபர் 20 &ndash; பொலிவியாவின் லா பாஸ் மாநகரம் உருவானது.
- டிசம்பர் &ndash; சியாம் தவோய் மீது தாக்குதலை நடத்தியது. பர்மிய-சியாம் போர் (1548–49) ஆரம்பமானது.
- புனிதர் பிரான்சிசு சேவியர் மன்னார் வந்து சேர்ந்தார். பின்னர் யாழ்ப்பாணம் சென்று அரசனைச் சந்தித்தார். காலி, கண்டி மற்றும் பல இடங்களுக்கும் சென்றார்.
- திருக்குருகை மான்மியம் அரங்கேறியது.

## பிறப்புகள்
- கியோர்டானோ புரூணோ, இத்தாலிய வானியலாளர், மெய்யியலாளர் (இ. 1600)

## இறப்புகள்
# துசார் காந்தி


**துசார் காந்தி** (Tushar Arun Gandhi சனவரி 7, 1960) என்பவர் மகாத்மா காந்தியின் கொள்ளுப் பெயரனும், காந்தி அடிகளின் மகன் மணிலால் காந்தியின் பெயரனும், அருண் காந்தியின் மகனும் ஆவார். 2005 ஆம் ஆண்டில் தண்டி யாத்திரை என்ற மகாத்மா காந்தி நிகழ்த்திய அறப்போராட்டம் 75 ஆண்டுகள் நிறைவடைந்ததை ஒட்டி மீண்டும் அந்நிகழ்வை நடத்திக்காட்டினார்.  

சிச்ரி- ஐஎஸ்பி என்ற நிறுவனத்துக்கு நல்லெண்ணத் தூதராக இருந்தார். மகாத்மா காந்தி அறக்கட்டளையை நிருவாகம் செய்து வருகிறார். ஆத்திரேலியா இந்தியா கிராம முன்னேற்ற அறக்கட்டளை தலைவராக உள்ளார்.  
ஐக்கிய நாடு அவையின் உறுப்பாகச் செயல்படும் இம்சாம் என்னும் அமைப்புடன் இணைந்து செயல்படுகிறார். இவ்வமைப்பு குழந்தைகளின் ஊட்டச் சத்துக் குறைபாட்டை நிவர்த்தி செய்யப் பாடுபடும் அமைப்பு ஆகும்.  

ஒரு வணிக நிறுவனத்தில் மகாத்மா காந்தியின் உருவப்படத்தை வணிக விளம்பரம் செய்ய துசார் முயன்றபோது அதற்கு எதிர்ப்பு  
வலுத்த காரணத்தினால் அம்முயற்சியைக் கைவிட்டார்.  

'காந்தியைக் கொல்வோம்' என்ற ஓர் ஆங்கில நூலில் காந்தி சுடப்பட்டு கொல்லப்பட்ட சூழ்நிலைகளையும் காரணங்களையும் விரிவாக  
எழுதியுள்ளார்.  

## சான்றாவணம்
# மந்துவா வீடுகள்

**மந்துவா வீடுகள்** (*Manduva Logili*) என்பவை இந்தியாவின் ஆந்திரப் பிரதேச மாநிலத்தில் உள்ள பாரம்பரிய வீட்டுவகையாகும். இவை பல அறைகளுடன் பெரியதாக பெரிய கூட்டுக் குடும்பத்துக்கு ஏற்றதாக, 1950 மற்றும் 1960 காலகட்டத்திற்கு முன் கட்டப்பட்ட வீடுகள் ஆகும். இவ்வகை வீடுகள் ஆந்திராவின் கிழக்கு கோதாவரி , மேற்கு கோதாவரி , குண்டூர் , நெல்லூர் , விசயநகர மாவட்டம் கடப்பா மாவட்டம் ஆகிய மாவட்டங்களின் கிராமப்புறங்களில் இன்றும் காணப்படுகின்றன.  

## கட்டுமானம்
பல அறைகள் கொண்ட மிகப் பெரிய வீடுகளாக மந்துவா வீடுகள் இருந்துள்ளன. முன்புறம் வசதியான வராண்டா தேக்கு மரத் தூண்களுடன் கம்பீரத் தோற்றம் கொண்டவை. வீடுகளின் சுவர்கள் சாந்துமண் கொண்டோ அல்லது சுட்ட செங்கற்கள் கொண்டோ கட்டப்பட்டுள்ளன. வீட்டின் கூரைகள் அமைக்க ரோஸ்வுட், தேக்கு மரம் ஆகியவற்றை உத்திரங்களாக பயன்படுத்தி . அதன்மேல் சிவப்பு ஓடுகள் வேயப்பட்டுள்ளன. வராண்டாவைத் தாண்டியதும் வீட்டின் உள்ளே நடுவில் விசாலமான வரவேற்பறை (முற்றம்) அதை ஒட்டி நான்கு திசைகளிலும் பலவகையான பல விசாலமான அறைகள் இருக்கும். வீட்டின் கூரையைப் பல இராட்சத மரத் தூண்கள் தாங்கி நிற்கும். மையத்தில் உள்ள வரவேற்பறையில் காற்று, ஒளி ஆகியவை வர வசதியாக கூரை வேயப்படாமல் இருக்கும். மழைக்காலத்தில் முற்றத்தில் நீர் விழும் இடத்தில் தொட்டி அமைக்கப்பட்டிருக்கும். அதிலிருந்து நீர் வெளியேற வடிகால் வசதி செய்யப்பட்டிருக்கும். சில மந்துவா வீடுகளில் திறந்த முற்றம் இருக்காது. அதற்கு பதில் மையத்தில் வழியும் நீரை வெளியேற்ற குழாய் அமைக்கப்பட்டிருக்கும்.  

## பராமரிப்பு
மந்துவா வீடுகள் அடிக்கடி கறையான்களால் பாதிக்கப்படுகின்றன இதனால் இந்த வீடுகளைப் பராமரிக்க நிறைய செலவு செய்ய வேண்டியதாகிறது. மேலும் காடுகள் தொடர்பான சட்டங்களில் உள்ள இறுக்கத்தினால், மந்துவா வீடுகளின் சிறப்பு அம்சமான பிரம்மாண்டமான மரத்தூண்கள் கிடைப்பது கிட்டத்தட்ட சாத்தியமற்றதாக உள்ளது.  

## தற்போதைய நிலை
இன்றைய காலகட்டத்தில் நகரமயமாதல் கூட்டுக் குடும்ப சிதைவு ஆகியவற்றால் மாந்துவா வீடுகள் உருவாக்கப்படுவது குறைந்து வருகின்றன. ஆனால் இம்மாதிரியான வீடுகளின் மாதிரியாக கொண்ட வீடுகள் உருவாக்கப்படுகின்றன.﻿﻿﻿﻿﻿﻿
# லிமெரிக்

**லிமெரிக்** (Limerick) என்பது ஆங்கில மொழியில் உள்ள ஒரு பாவகை ஆகும். புதினம், குறும்புதினம், சிறுகதை, புதுக்கவிதை, ஐக்கூ போல லிமெரிக் என்பது ஒரு புதிய வகை கவிதை ஆகும். 18ஆம் நூற்றாண்டில் லிமெரிக் அறிமுகமாகி செல்வாக்குப் பெறத் தொடங்கியது.  

## பெயர்க் காரணம்

அயர்லாந்து நாட்டில் முன்சுடர் மாநிலத்தில் லிமெரிக் என்பது ஒரு சிறு நகரம். 18 ஆம் நூற்றாண்டில் பிரெஞ்சு போர் முடிந்து இந்த நகரத்திற்குத் திரும்பிய படை வீரர்கள் கூடி மகிழ்ந்து பாடுவார்கள். ஒவ்வொரு அடியையும் ஒவ்வொரு வீரர் பாடுவர். ஒருவர் ஒரு அடியைப் பாடியதும் மற்றொருவர் தொடர்ந்து பாடுவார். அதில் இறுதிச் சொல் ஒலி ஒற்றுமையுடன் இருக்கும். லிமெரிக் என்னும் ஊரில் தோன்றியதால் இந்தக் கவிதைக்கு லிமெரிக் எனப் பெயர் ஏற்பட்டது.  

## லிமெரிக்கின் அமைப்பு

இந்தக் கவிதை ஐந்து அடிகளைக் கொண்டிருக்கும். முதலடியிலும் இரண்டாம் அடியிலும் கடைசி அடியிலும் உள்ள கடைசி சொற்கள்  
தம்முள் ஒலி ஒற்றுமை கொண்டிருக்கும். சில வினாடிகளில் எளிதாக மனப்பாடம் ஆகிவிடும் தன்மையும் ஓசை இனிமையும் கொண்டது. மழலையர் பாடல்கள் போல் இருக்கும். நகைச்சுவை கேலி, கிண்டல், பரிகசித்தல், ஆண் பெண் உறவுகள் ஆகியன நிறைந்திருக்கும். மனித வாழ்க்கையின் தத்துவங்களும் லிமெரிக் பாடல்களில் அண்மைக் காலத்தில் இடம் பெறுகின்றன.  

எட்வர்ட் லியர் என்பவர் லிமெரிக் பாடல்களைப் படைத்த முதல் கவிஞராகக் கருதப்படுகிறார். இவரைத் தொடர்ந்து பல ஆங்கிலக்  
கவிஞர்கள் லிமெரிக் பாடல்களைப் பாடியுள்ளனர்.  


## வெளியிணைப்புகள்

- *Edward Lear's A Book of Nonsense* from குட்டன்பேர்க் திட்டம்
- OEDILF &ndash; A limerick dictionary
- #notalimerick, Jenni Nuttall
- *'Limericks (5-line verse)' file at Limerick City Library, Ireland*
- ''There Once Was a Serpent: A History of Theology in Limericks, Richard Kieckhefer
Limerick bibliographies:  
- Deex, Arthur, Arthur Deex's comprehensive annotated Limerick Bibliography
- Dilcher, Karl, The Karl Dilcher bibliography of limerick books.
# சீதாபூர் மாவட்டம்



**சீதாப்பூர் மாவட்டம்**, இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் சீதாபூர் ஆகும். இது லக்னோ கோட்டத்தில் அமைந்துள்ளது.  

## மாவட்ட எல்லைகள்
இம்மாவட்டத்தின் வடக்கே லக்கிம்பூர் கேரி மாவட்டம், கிழக்கே பகராயிச் மாவட்டம், தெற்கே லக்னோ மாவட்டம், தென்மேற்கே பாராபங்கி மாவட்டம், மேற்கே ஹர்தோய் மாவட்டம் எல்லைகளாக அமைந்துள்ளது.  

## அரசியல் & மாவட்ட நிர்வாகம்
இம்மாவட்டம் சீதாப்பூர், பிஸ்வான், மிஷ்ரிக், லகர்பூர், மகமதாபாத், சித்தௌலி என ஆறு வருவாய் வட்டங்களையும்;  

2348 கிராமங்களும், 1329 கிராமப் பஞ்சாயத்துகளும் கொண்டது  
.  
மேலும் பிஸ்வான், மஹோலி, மிஷ்ரிக், மச்ரேத்தா, கோண்லமாவ், ஐலியா, ஹர்கோன், பர்சேந்தி, கைராபாத், லகர்பூர், பேஹ்டா, ரெளஸ்சா, சக்ரன், பிசவான், பஹலா முகமதாபாத், ராம்பூர் மதுரா, கஸ்மந்தா, சித்தௌலி என 19 ஊராட்சி ஒன்றியங்கள் உள்ளது.  

இம்மாவட்டம் மகோலி, சீதாப்பூர், ஹர்கோன், லகர்பூர், பிஸ்வான், செவ்தா, மகதாபாத், சித்தௌலி மற்றும் மிஷ்ரிக் என ஒன்பது சட்டமன்ற தொகுதிகளையும், சீதாப்பூர், தௌரக்ரா, மோகன்லால்கஞ்ச், மிஷ்ரிக் என நான்கு மக்களவைத் தொகுதிகளையும் கொண்டுள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 4,483,992 ஆக உள்ளது. கிராமப்புறங்களில் 88.16% மக்களும்; நகரப்புறங்களில் மக்களும் 11.84% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 23.88% ஆக உயர்ந்துள்ளது. மக்கள் தொகையில் 2,375,264 ஆண்களும் மற்றும் 2,108,728 பெண்களும் உள்ளனர். பாலின விகிதம் ஆயிரம் ஆண்களுக்கு 888 பெண்கள் வீதம் உள்ளனர். 5,743 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 781 மக்கள் வாழ்கின்றனர். இம்மாவட்டத்தின் சராசரி படிப்பறிவு 61.12% ஆகவும், ஆண்களின் படிப்பறிவு 70.31% ஆகவும், பெண்களின் படிப்பறிவு 50.67 ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 747,558 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 3,555,450 (79.29 %) ஆகவும், இசுலாமிய சமய மக்கள் தொகை 893,725 (19.93 %) ஆகவுள்ளது.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## பொருளாதாரம்
### வேளாண்மை
கங்கை ஆற்றின் வடிநிலத்தில் அமைந்த இம்மாவட்டத்தின் பொருளாதாரம் வேளாண்மையைச் சார்ந்து உள்ளது. கோதுமை, நெல், கரும்பு முக்கியப் பணப் பயிர்களாகும். உருளைக் கிழங்கு நிலக்கடலை, ஆமணக்கு அதிகம் பயிரிடப்படுகிறது.  

## தொழில் துறை
வேளாண் சார்ந்த தொழில்களான கரும்பாலைகள், எண்ணெய் வித்துக்கள் பிழியும் ஆலைகள், காகித ஆலைகள், அரிசி ஆலைகள், மாவு ஆலைகள் செயல்படுகிறது.  

## போக்குவரத்து

### தொடருந்து
சீதாப்பூர் தொடருந்து நிலையத்திலிருந்து  
லக்னோ, புதுதில்லி, கோரக்பூர் செல்வதற்கு தொடருந்து வசதிகள் உள்ளது.  

### சாலைகள்
லக்னோ - தில்லியை இணைக்கும் தேசிய நெடுஞ்சாலை எண் 24 சீதாப்பூர் நகரத்தின் வழியாக செல்கிறது.
# புர்குல ராமகிருஷ்ண ராவ்

புர்குல ராமகிருஷ்ண ராவ் (*Burgula Ramakrishna Rao*, மார்ச் 13, 1899 &ndash; செப்டம்பர் 15, 1967) ஆந்திர மாநிலம் ஐதராபாத் மாநிலமாக இருந்தபோது முதலமைச்சராக இருந்தார்.  

## பிறப்பு
புர்குல ராமகிருஷ்ண ராவ் படக்கல்லு எனும் ஊரில் தெலுங்கு பிராமணர் குடும்பத்தில் 13 மார்ச் 1899ல் பிறந்தார். இவர் வழக்கறிஞராகப் பணிபுரிந்நார்.  

## விடுதலைப் போராட்ட வீரர்
ஐதராபாத் மாநில விடுதலைக்காகப் பாடுப்பட்ட பலரில் இவரும் ஒருவர். நிஜாம் மன்னருக்கு எதிராகப் போரட்டாங்கள் செய்தார். இதனால் 1942லும், 1947லும் சிறைப்படுத்தப்பட்டார்.  

## முதலமைச்சரானார்
1952 இல் ஐதராபாத் மாநிலத்தில் நடைபெற்ற முதல் பொதுத் தேர்தலில், இந்திய தேசிய காங்கிரசு சார்பில் போட்டியிட்ட டாக்டர் புர்குல ராமகிருஷ்ண ராவ் ஷாத்நகர் தொகுதியில் இருந்து தேர்ந்தெடுக்கப்பட்டார், பின்னர் மாநில முதலமைச்சர் பொறுப்பை ஏற்றார்.  

இவர் 6 மார்ச் 1952 முதல் 31 அக்டோபர் 1956 வரை முதலமைச்சராகப் பதவி வகித்தார்.  
நவம்பர் 1956 முதல் ஜூலை 1960 வரை, டாக்டர் ராமகிருஷ்ண ராவ் கேரள மாநில ஆளுநராகவும் பின்பு 1962 வரை உத்தர பிரதேச ஆளுநராகவும் இருந்தார். பின்பு ராஜ்ய சபா உறுப்பினராக 1962 முதல் 1966 வரை பணிபுரிந்தார்.  

## மரணம்
இவர் செப்டம்பர் 14, 1967 இல் தனது 68 வயதில் மரணமடைந்தார்.
# சிர்க்கோனியம்(VI) சிலிக்கேட்டு



**சிர்க்கோனியம் சிலிக்கேட்டு** *(Zirconium silicate)* என்பது ZrSiO<sub>4</sub> என்ற மூலக்கூற்று வாய்ப்பாட்டு கொண்ட ஒரு கனிம வேதியியல் சேர்மமாகும். சிர்கோனியம் ஆர்த்தோ சிலிக்கேட்டு என்ற பெயராலும் இச்சேர்மம் அழைக்கப்படுகிறது. சிர்க்கோனியத்தின் சிலிக்கேட்டு உப்பான இச்சேர்மம் இயற்கையில் சிர்க்கோன் என்ற சிலிக்கேட்டு வகைக் கனிமமாகக் கிடைக்கிறது. இக்கனிமம் சிலசமயங்களில் சிர்க்கோன் மாவு என்றும் அறியப்படுகிறது.  

வழக்கமாக சிர்க்கோனியம் சிலிக்கேட்டு ஒரு நிறமற்ற சேர்மமாகும். இதனுடன் சேர்ந்துள்ள மாசுக்களைப் பொருத்து இதன் நிறம் வேறுபடுகிறது. தண்ணீர், அமிலம், காரம் மற்றும் இராச திராவகம் போன்ற கரைப்பான்களில் சிர்க்கோனியம் சிலிக்கேட்டு கரைகிறது.தனிமங்களின் கடினத்தன்மையை அளக்க உதவும் மோவின் அளவுகோலில் 7.5 என்ற அளவு கடினத்தன்மையைக் கொண்டுள்ளது.  

## தயாரிப்பு

இயற்கையில் சிர்க்கோன் என்ற சிலிக்கேட்டு வகைக் கனிமமாகக் சிர்க்கோனியம் சிலிக்கேட்டு கிடைக்கிறது. இயற்கைப் படிவுகளில் சுரங்கமாகக் கிடைக்கும் இதன் தாதுப் பொருள் பல்வேறு தொழில்நுட்ப முறைகள் மூலமாக செறிவூட்டப்படுகிறது. நிலைமின் மற்றும் மின்காந்த முறைகளில் மணலில் இருந்தும் தனித்துப் பிரித்தெடுக்கப்படுகிறது.  

மின்வில் உலையில் SiO2 மற்றும் ZrO2 முதலான சேர்மங்களை சேர்ப்பு வினை முறையில் வினைபுரியச் செய்து அல்லது நீர்க்கரைசலில் உள்ள சோடியம் சிலிக்கேட்டுடன் ஒரு சிர்க்கோனியம் உப்பைச் சேர்த்து வினைபுரியச் செய்தும் இச்சேர்மத்தைத் தயாரிக்கலாம்.  

## பயன்கள்
எங்கெல்லாம் காரச் சேர்மங்கள் மூலம் உண்டாகும் அரிப்பைத் தடுக்கும் தேவை ஏற்படுகிறதோ அத்தகைய இடங்களில் பயன்படுத்தப்படும் அனல் எதிர்ப்புப் பொருட்கள் உற்பத்தியில் சிர்க்கோனியம் சிலிக்கேட்டு பயன்படுத்தப்படுகிறது. சில பீங்கான் வகைகள், மிளிரிகள் மற்றும் பீங்கான் மெருகுகள் தயாரிப்பிலும் இச்சேர்மம் பயன்படுகிறது. மிளிரி மற்றும் மெருகூட்டிகளில் இது ஒளிபுகுதலை தடுக்கும் பயன்பாட்டிற்காகப் பயன்படுத்தப்படுகிறது. சில சிமெண்ட் வகைகளிலும் இச்சேர்மம் பகுதிப்பொருளாகக் காணப்படுகிறது. அரவை இயந்திரங்களில் அரைக்கும் மணிகளாகவும் இதைப் பயன்படுத்துகிறார்கள். வேதியியல் ஆவி படிதல் முறையில் தயாரிக்கப்பட்ட சிர்க்கோனியம் சிலிக்கேட்டு மற்றும் ஆஃபினியம் சிலிக்கேட்டு மென்படலங்கள், குறைக்கடத்திகளில் பயன்படுத்தப்படும் சிலிக்கன் ஈராக்சைடுக்கு மாற்றாகப் பயன்படுத்தப்படுகிறது.  

சிர்க்கோனியம் சிலிக்கேட்டு சில மருத்துவப் பயன்களையும் கொண்டிருக்கிறது. உதாரணமாக ZS-9 என்ற சிலிக்கேட்டு உணவுப்பாதையில் உள்ள பொட்டாசியம் அயனிகளை அடையாளம் காண்பதற்குப் பயனாகிறது..  

## நச்சுத்தன்மை

தோல் மற்றும் கண்களுக்கு எரிச்சல் உண்டாக்கும் ஒரு வேதிப்பொருளாக சிர்க்கோனியம் சிலிகேட் உள்ளது. நுரையீரல் கட்டி. தோல் அழற்சி, மற்றும் தோலில் சிறு கட்டிகள் ஏற்படுத்தும் பண்பையும் பெற்றிருக்கிறது. எனினும், சாதாரணமாக அல்லது தற்செயலாக உள்ளெடுத்துக்கொள்ளுதலால் ஏற்பட்ட பாதகமான விளைவுகள் ஏதும் அறியப்படவில்லை.
# சம்பல் மாவட்டம்



**சம்பல் மாவட்டம்** (Sambhal district) இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிடம் **சம்பல் நகரம்** ஆகும். இது மொராதாபாத் கோட்டத்தில் அமைந்துள்ளது.  

இம்மாவட்டம் 23 சூலை 2012-ஆம் ஆண்டில் புதிதாக துவக்கப்பட்ட மூன்று மாவட்டங்களில் ஒன்றாகும். மற்ற இரண்டு புதிய மாவட்டங்கள் பிரபுத்தா நகர் மாவட்டம் மற்றும் பஞ்சசீல நகர் மாவட்டம் ஆகும்.  

## அமைவிடம்
அம்ரோகா மாவட்டம், மொராதாபாத் மாவட்டம், இராமப்பூர் மாவட்டம், பதாவுன் மாவட்டம், அலிகார் மாவட்டம் மற்றும் புலந்தசகர் மாவட்டங்கள் எல்லைகளாக சூழ்ந்துள்ளது.  

அருகில் உள்ள பெருநகரம் புதுதில்லியாகும். சம்பல் நகரம் புதுதில்லியிலிருந்து கிழக்கே 158.6 கி மீ தொலைவில் உள்ளது. அருகில் உள்ள பிற நகரங்கள் காசியாபாத், நொய்டா மற்றும் ஹப்பூர் ஆகும். சம்பல் நகரம் மாநிலத் தலைநகரம் லக்னோவிலிருந்து வடமேற்கே 355 கி. மீ தொலைவில் உள்ளது.  

## அரசியல் & மாவட்ட நிர்வாகம்
இம்மாவட்டம் சம்பல், சந்தௌசி, குன்னௌர் என மூன்று வருவாய் வட்டங்களையும், சம்பல், அஸ்மோலி, குன்னௌர், சந்தௌசி | என 4 சட்டமன்றத் தொகுதிகளும்; சம்பல் மக்களவைத் தொகுதியும் கொண்டுள்ளது.  

## மக்கள் தொகை
2011-ஆம் ஆண்டின் கணக்கெடுப்பின் படி, சம்பல் மாவட்டத்தின் மக்கள்தொகை 21,92,933 ஆகும். அதில் ஆண்கள் 11,61,093 மற்றும் பெண்கள் 10,31,840. இம்மாவட்டத்தில் 1022 கிராமங்கள் உள்ள்து.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.  
## இதனையும் காண்க
- சம்பல் பிரதேசம்
# சந்து ரவிதாஸ் நகர் மாவட்டம்



**சந்து ரவிதாஸ் நகர் மாவட்டம்** (Sant Ravidas Nagar District) (இந்தி|संत रविदास नगर ज़िला), இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் பதோகி ஆகும். இது மிர்சாபூர் கோட்டத்தில் அமைந்துள்ளது.  

## வரலாறு

சந்து ரவிதாஸ் நகர் மாவட்டம் 30 சூன் 1994 அன்று உத்தரப் பிரதேச மாநிலத்தின் 65-வது மாவட்டமாக துவக்கப்பட்டது. உத்தரப் பிரதேச மாவட்டங்களில் குறைந்த பரப்பளவு கொண்டது இம்மாவட்டம். இம்மாவட்டத்தின் முன்னாள் பெயர் **பதோகி மாவட்டம்** ஆகும். மாயாவதி உத்தரப் பிரதேசத்தின் முதல்வராக இருந்த போது பதோகி மாவட்டத்தின் பெயரை சந்து ரவிதாஸ் நகர் மாவட்டம் எனப் பெயர் மாற்றம் செய்யப்பட்டது. இம்மாவட்டம் முன்னர் வாரணாசி மாவட்டத்தின் பகுதியாக இருந்தது.  

## அமைவிடம்
சந்து ரவிதாஸ் மாவட்டத்தின் வடக்கில் ஜவுன்பூர் மாவட்டம் கிழக்கில் வாரணாசி மாவட்டம், தெற்கில் மிர்சாபூர் மாவட்டம், மேற்கில் அலகாபாத் மாவட்டம் எல்லைகளாக அமைந்துள்ளது.  
இம்மாவட்டத்தின் தென்மேற்கில் கங்கை ஆறு, வருணா ஆறு மற்றும் மோர்வா ஆறுகள் பாய்கிறது.  

தில்லி - கொல்கத்தா நகரங்களை இணைக்கும் தேசிய நெடுஞ்சாலை எண் 2 இம்மாவட்டத்தின் வழியாகச் செல்கிறது.  

## மாவட்ட நிர்வாகம் & அரசியல்
இம்மாவட்டம் ஔராய், கியான்பூர் மற்றும் பதோயி என மூன்று வருவாய் வட்டங்களைக் கொண்டது. மேலும் பதோயி, சூரியவான், கியான்பூர், தீக், அப்ஹோலி, ஔராய் என ஆறு ஊராட்சி ஒன்றியங்களைக் கொண்டது.  
1075 கிராமங்களும், 489 கிராமப் பஞ்சாயத்துகளும், ஒன்பது காவல் நிலையங்களும் உடையது.  
பதோயி மக்களவைத் தொகுதி இம்மாவட்டத்தில் உள்ளது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,578,213 ஆக உள்ளது. கிராமப்புறங்களில் 85.47% மக்களும்; நகரப்புறங்களில் மக்களும் 14.53% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 16.58% ஆக உயர்ந்துள்ளது. மக்கள் தொகையில் 807,099 ஆண்களும் மற்றும் 771,114 பெண்களும் உள்ளனர். பாலின விகிதம் ஆயிரம் ஆண்களுக்கு 955 பெண்கள் வீதம் உள்ளனர். 1,015 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,555 மக்கள் வாழ்கின்றனர். இம்மாவட்டத்தின் சராசரி படிப்பறிவு 68.97 % ஆகவும், ஆண்களின் படிப்பறிவு 81.47% ஆகவும், பெண்களின் படிப்பறிவு 56.03% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 258,583 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 1,368,291 (86.70 %) ஆகவும், இசுலாமிய சமய மக்கள் தொகை 203,887 (12.92 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# லோரோங் ஜாவா தமிழ்ப்பள்ளி


**லோரோங் ஜாவா தமிழ்ப்பள்ளி** மலேசியா, நெகிரி செம்பிலான், சிரம்பான் நகர்ப் பகுதியில் உள்ள ஒரு தமிழ்ப்பள்ளி. இப்பள்ளி பிரித்தானியர் ஆட்சியின் போது 1897-ஆம் ஆன்டில் தூவாங்கு முனாவீர் *(Tuanku Munawir)* சாலையில் (லெமன் ஸ்திரிட்) தோற்றுவிக்கப்பட்டது.  

மலேசியாவின் மிகப் பழமையான தமிழ்ப்பள்ளிகளில் இந்தப் பள்ளியும் ஒன்றாகும். இப்பள்ளி தொடங்கப்பட்ட போது 26 மாணவர்கள் மட்டுமே கல்வி கற்றனர். தற்சமயம் 58 ஆசிரியர்களையும் 971 மாணவர்களையும் கொண்டு சிறப்பாகச் செயல்பட்டு வருகிறது. கல்வி விளையாட்டுத் துறைகளில் அதிக முன்னேற்றம் கண்டு வருகிறது.  

## வரலாறு
பிரித்தானியர் ஆட்சியின் போது, இப்பள்ளி 1897 இல் தூவாங்கு முனாவீர் சாலையில் (முன்பு: *லெமன் ஸ்திரிட்* *Lemon Street*) ஒரு சாதாரண கட்டடத்தில் முதலில் தொடங்கப்பட்டது. மாணவர்களின் எண்ணிக்கை அதிகரிக்கவே இடப் பற்றாக்குறை ஏற்பட்டது.  

அதனால் 1940 இல் லோரோங் ஜாவாவில் உள்ள மற்றொரு கட்டடத்திற்கு இடமாற்றம் செய்யப்பட்டது. அரசாங்க நிதியுதவி பெற்று தமிழைப் பயிற்று மொழியாகக் கொண்ட பள்ளியாக மாற்றம் கண்டது.  

1949 ஆம் ஆண்டுக்குள் மாணவர்களின் எண்ணிக்கை 150 ஆக உயர்வு கண்டது. இடவசதி இல்லாத நிலையில் புதிய கட்டடம் கட்டப்பட வேண்டும் என்று கோரிக்கைகள் முன் வைக்கப்பட்டன.  

மாணவர்களின் உடல்நலத்திற்கும் பாதுகாப்பிற்கும் பழைய கட்டடம் ஏற்புடையது அல்ல என்று முடிவு செய்யப்பட்டது. அதனால் லோரோங் ஜாவா தமிழ்ப்பள்ளி அருகில் இருந்த விவேகானந்தா தமிழ்ப்பள்ளியுடன் ஒன்றிணைக்கப்பட்டது. தலைமையாசிரியராக இராசையா பொறுப்பேற்றார். 96 மாணவர்கள் அப்பள்ளியில் கல்வியைத் தொடர்ந்தனர்.  

### மாறுதல்கள்

1960 ஆம் ஆண்டு லோரோங் ஜாவா தமிழ்ப்பள்ளி மீண்டும் பழைய இடத்திலேயே செயல்பட ஆரம்பித்தது. தலைமையாசிரியர் சின்னத்தம்பியிடம் இருந்து வி. கந்தையா என்பவர் புதிய தலைமையாசிரியராகப் பொறுப்பேற்றார். பின்னர் 1973 ஆம் ஆன்டில் கி. தோமஸ் என்பவர் தலைமையாசிரியரானார். இவருடைய காலத்தில் இப்பள்ளி பெரும் மாறுதல்களைக் கண்டது. மாணவர்களின் எண்ணிக்கையும் அதிகரித்தது. அதனால் இரு வகுப்பறைகளைக் கொண்ட புதிய கட்டடமும் கட்டப்பட்டது.  

## தலைமையாசிரியர்கள்
லோரோங் ஜாவா தமிழ்ப்பள்ளியில் 1957 இல் இருந்து பணியாற்றிய தலைமையாசிரியர்களின் விவரங்கள்:  
</br>  
| பெயர் | தொடக்கம் | நிறைவு |
| --- | --- | --- |
| திரு. மு. நாகரத்தினம் | 2014 | 2017 |
| திரு. கோ. மோகன் | 2017 | 2023 |
| திருமதி. காயத்ரி தேவி ஜானகிராமன் | 2023 | 2024 |
| திரு. முகமது ரட்சி பாலன் பின் அப்துல்லா | 2024 | } |
- NA - விவரங்கள் கிடைக்கவில்லை

## பொது
# குத்தூ வீடு


**குத்தூ வீடு** அல்லது **குத்தூ மனை** (Guthu Mane) என்பது தற்போதய கர்நாடகத்தின் ஒரு பகுதியாக உள்ள துளு நாட்டின் பந்த் சமூகத்தினரின் பாரம்பரிய வீடுகள் ஆகும். பந்த் சமூகத்தினரின் தாய்மொழி துளு. இந்த மொழியில் பந்த் என்றால் வீரன் என்று பொருள். இதிலிருந்து பந்த் சமூகம் சத்திரிய குலமாக இருந்திருக்கிறது எனத் தெரிந்துகொள்ளலாம். இவர்களின் துளுநாடு தற்போது கேரளத்தின் ஒரு பகுதியையும், கர்நாடகத்தில் தென் கன்னட மாவட்டத்தையும் உள்ளடக்கியது. இப்பகுதியில் இவர்கள் மிகுதியான அளவில் வாழ்கிறார்கள்.  

## வீட்டின் அமைவிடம்

பந்த் மக்களின் பாரம்பரிய வீடுகளான குத்தூ வீடுகள் கூட்டுக் குடும்பங்களுக்கு ஏற்றவாறு பெரியதாக கட்டப்பட்டவை ஆகும். பொதுவாக இவர்கள் நிலக்கிழார்களாக இருந்ததால் இவர்களது வீடுகள் இவர்களின் தோட்டங்களுக்கு நடுவில் கட்டப்பட்டுள்ளன.  

## வீடுகளின் அமைப்பு

வீட்டின் முன் உள்ள நிலப்பகுதி ‘பகிமர் கந்தே’ என்று அழைக்கப்படும் இங்குதான் இம்மக்களின் முக்கியமான சடங்குகள் செய்யப்படும். மூங்கில் கம்புகளால் உருவாக்கப்பட்டுள்ள வீட்டின் முன் வாசலை ‘துடமே’ என்றும், வீட்டின் முன் பகுதியில் உள்ள வரந்தாவை ‘ஜால்’ என்றும், வீட்டின் நுழைவுப் பகுதியை ‘முகசாலே’ என்றும், வீட்டின் கதவுகளை ‘ஹெப்பகிலு’ என அழைக்கப்படுகிறனர். இக்கதவுகள் தேக்கு அல்லது கருங்காலி மரப் பலகைகளைக் கொண்டு நுட்பமான வேலைப்பாடுகளுடன் செய்யப்பட்டிருக்கும். முன்வாசலைத் தாண்டி உள்ளே நுழையும் பகுதி ‘அங்கலா’.என்று அழைக்கப்படுகிறது.  

## சாவடி
அலங்காவைத் இதைத்தாண்டினால் எதிர்ப்படுவது ‘சாவடி’ எனப்படும் அறையாகும். இதுதான் விட்டின் முதன்மையானப் பகுதியாகும். இந்தச் சாவடி அறை மரத் தூண்களால் உருவாக்கப்பட்டிருக்கும். அதன் மேற்பகுதியில் உள்ள மரம் வேலைப்பாடுகள் கொண்டதாக இந்து புராணக் கதைகள், பறவைகள், விலங்குகள், துளு நாட்டுச் சிறப்புகள் போன்றவை சிற்பங்களாகச் செதுக்கப்பட்டிருக்கும். இந்த அறையில் இருக்கும் கம்பீரமான மர இருக்கையை ”நியாயபீட” என அழைக்கின்றனர். இதுதான் அந்த வீட்டின் முடிவெடுக்கும் அதிகாரமுள்ள மூத்த தாய் அமருமிடம். ஏனென்றால் இச்சமூகம் ஒரு தாய்வழிச் சமூகமாகும். சாவடிக்கு அடுத்துள்ள பகுதி ‘நடுமனே’ என்பதாகும். இது பெண்கள் மட்டும் புழங்கும் பகுதி. இந்த அறையின் கதவுகள் பலா மரத்தால் செய்யப்பட்டவை. இந்த நடுமனையில்தான் பெண்கள் பயன்படுத்தும் பொருள்களான நகைகள் போன்றவை வைக்கும் அலமாரி போன்றவை இருக்கும். இதற்கு அடுத்தபடியாக ‘பண்டசால’ என்னும் கிடங்கு அறை உள்ளது.  
## வீட்டின் பிறபகுதிகள்
சாவடி அறையின் மூலையில் மாடிக்குச் செல்ல படிக்கட்டுகள் இருக்கும். மாடியில் பல படுக்கையறைகள் கொண்டிருக்கும். மாடியில் தென் மேற்கு மூலையில்தான் குடு்ம்பத் தலைவியின் பெரிய படுக்கையறை இருக்கும். குளியலறை பெரும்பாலும் வீட்டின் பின்புறத்தில் அமைந்திருக்கும். இவ்வீடுகளில் வீட்டைவிட்டுத் தள்ளி ஒரு அறை மட்டும் தனியாக இருக்கும்.இது ‘சுதகதகோனே’ என அழைக்கப்படுகிறது. இந்த அறை மாதவிடாய் காலத்தில் பெண்கள் தங்குவதற்கான அறையாகும்.  

வீட்டின் நடுப்பகுதி மேற்கூரையில்லாமல் திறந்த வெளி முற்றமாக இயற்கை வெளிச்சத்தையும் காற்றையும் பயன்படுத்தும் வகையில் உள்ளது. இந்தப் பகுதியில் துளசிச் செடி வளர்க்கும் வழக்கம் உள்ளது. மழை நீர் சேமிப்பதற்கான பாத்திரங்கள் இந்தப் பகுதியில் வைக்கப்பட்டிருக்கும்.﻿﻿﻿﻿﻿﻿ பந்த் வீடுகள் கட்டிட அமைப்பில் ஏறக்குறைய கேரளத்து நாயர்களின் தரவாட்டு வீடுகளை ஒத்ததாக உள்ளன. ஆனால் கேரள வீடுகளைவிட இந்த குத்தூ வீடுகள் உயரமான கூரைகளைக் கொண்டவை.
# 2016 இந்தியன் பிரீமியர் லீக்



**2016 இந்தியன் பிரீமியர் லீக்** (சுருக்கமாக **ஐபிஎல் 9** அல்லது **2016 ஐபிஎல்**), ன்பது இந்தியாவில் ஆண்டுதோறும் நடைபெறும் இருபது20 துடுப்பாட்டப் போட்டித் தொடரான இந்தியன் பிரீமியர் லீக்கின், ஒன்பதாவது பருவ நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) நடத்தி வருகிறது. 2007இல் தொடங்கிய இந்தியன் பிரீமியர் லீக்கில் எட்டு பருவங்கள் ஏற்கனவே முடிந்துள்ளன. ஒன்பதாவது பருவமான இப்பருவத்தில் எட்டு அணிகள் பங்கேற்கின்றன. இப்பருவம் 9 ஏப்ரல் முதல் 29 மே 2016 வரை நடைபெறும். இப்பருவத்தில் மொத்தமாக 60 போட்டிகள் நடக்கவுள்ளன. இந்தப்பருவத்தில் சென்னை சூப்பர் கிங்ஸ், ராஜஸ்தான் ராயல்ஸ் ஆகிய அணிகளுக்குப் பதிலாக புதிதாக இரண்டு அணிகள் விளையாடுகின்றன. ராஜ்கோட் நகரத்தை மையமாக கொண்டு குஜராத் லயன்சு அணியும், புனே நகரத்தை மையமாக கொண்டு ரைசிங் புனே சூப்பர்ஜியான்ட்சு அணியும் விளையாடுகின்றன. இந்த இரு அணிகளும் 2017 வரையான இரண்டு ஆண்டுகளுக்கு சென்னை சூப்பர் கிங்ஸ், ராஜஸ்தான் ராயல்ஸ் போன்ற அணிகளுக்கு பதிலாக விளையாடும்.  

## நடைபெறும் இடங்கள்
லீக் விளையாடிற்கு பத்து இடங்கள் தெரிவு செய்யப்பட்டுள்ளன. முதலாவது தெரிவினரை பெங்களூர் ஏற்கும், இரண்டாவது தெரிவினரையும் வெளியேறுபவர்களையும் புனே ஏற்கும். இறுதி மும்பையில் நடைபெறும்.  

| பெங்களூர் | தில்லி | ஐதராபாத்து (இந்தியா) | கொல்கத்தா |
| --- | --- | --- | --- |
| எம். சின்னசுவாமி அரங்கம் | பெரோசா கோட்லா | இராஜீவ் காந்தி பன்னாட்டு துடுப்பாட்ட அரங்கம் | ஈடன் கார்டன்ஸ் |
| கொள்வனவு: 36,760 | கொள்வனவு: 41,000 | கொள்வனவு: 33,000 | கொள்வனவு: 68,000 |
| பஞ்சாப் துடுப்பாட்ட வாரிய அரங்கம் | வான்கேடே அரங்கம் |  |  |
| கொள்வனவு: 27,000 | கொள்வனவு: 33,320 | கொள்வனவு: 36,000 |  |
| ராய்பூர் சர்வதேச கிரிக்கட் அரங்கம் | சுரசுதிரா கிரிகட் கழக விளையாட்டரங்கம் |  |  |
| கொள்வனவு: 50,000 | கொள்வனவு: 28,000 |  |  |
| } |  |  |  |
## புள்ளிப்பட்டியல்

## போட்டிகள்
### தொடர் சுழல்முறைப் போட்டிகள்

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

---

### Playoff stage

#### Preliminary
;Qualifier 1  

---
;Eliminator  

---
;Qualifier 2  

---

#### Final
# சிராவஸ்தி மாவட்டம்



**சிராவஸ்தி மாவட்டம்** (Shravasti District), இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் பிங்கா ஆகும். தேவி படான் கோட்டத்தில் உள்ள இம்மாவட்டம் நேபாள எல்லையை ஒட்டி அமைந்துள்ளது.  
## அமைவிடம்
பகாராயிச் மாவட்டத்தின் பகுதிகளைக் கொண்டு புதிதாக துவக்கப்பட்ட சிராவஸ்தி மாவட்டம், உத்தரப் பிரதேச மாநிலத்தின் தலைநகரம் லக்னோவிலிருந்து 175 கி மீ தொலைவில் இந்திய - நேபாள நாடுகளின் எல்லை ஓரத்தில் அமைந்துள்ளது. இம்மாவட்டத்தைச் சுற்றி  
பகராயிச் மாவட்டம், பலராம்பூர் மாவட்டம், கோண்டா மாவட்டம் எல்லைகளாக அமைந்துள்ளது. சிராவஸ்தியில் ரப்தி ஆறு பாய்கிறது.  

கி மு ஆறாம் நூற்றாண்டில் சிராவஸ்தி நகரம் கோசல நாட்டின் தலைநகராக விளங்கியது.  

## வரலாறு

கி மு ஆறாம் நூற்றாண்டில் சிராவஸ்தி நகரம் கோசல நாட்டின் தலைநகராக விளங்கியது. சாதுர்மாஸ்ய விரதத்தின் போது கௌதம புத்தர் சிராவஸ்தி நகரத்தில் நான்கு மாதங்கள் சீடர்களுடன் தங்குவது வழக்கம்.  

அசோகர் நிறுவிய ஸ்தூபிகள், பௌத்த விகாரைகள் சிராவஸ்தியில் உள்ளது. சமண சமய தீர்த்தங்கரர் சம்பவநாதர் சிராவஸ்தி நகரத்தில் பிறந்தவர் என்பதால், பௌத்தர்களுக்கும் சமணர்களுக்கும் பண்டைய சிராவஸ்தி நகரம் புனித தலமாக விளங்குகிறது.  

வேத கால இச்வாகு குலத்தின் எட்டாவது மன்னர் சிராவஸ்து இந்நகரை நிறுவியதால் இந்நகரத்திற்கு சிராவஸ்தி எனப் பெயராயிற்று. கி மு ஐந்தாம் நூற்றாண்டில் சிராவஸ்தி நகரத்தின் மக்கட்தொகை 9,00,000-ஆக இருந்தது என்றும், இம்மக்கட்தொகை மகத நாட்டின் மக்கட்தொகையை விட கூடுதலாக இருந்தது எனவும் பண்டைய வரலாற்று ஆசிரியர்கள் கூறுகின்றனர்.  

## அமைவிடம்
சிராவஸ்தி மாவட்டம் தில்லி சுல்தானகம் மற்றும் மொகலாயப் பேரரசின் **அவத்** மாகாணத்தின் பகுதியாக இருந்தது. சிராவஸ்தி மாவட்டத்தின் தெற்கில் கோண்டா மாவட்டம்,மேற்கில் பகராயிச் மாவட்டம் கிழக்கில் பலராம்பூர் மாவட்டம், வடக்கில் நேபாளம் எல்லைகளாக கொண்டது.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,114,615 ஆக உள்ளது. மக்கள் தொகையில் 594,318 ஆண்களும் மற்றும் 520,297 பெண்களும் உள்ளனர். பாலின விகிதம் ஆயிரம் ஆண்களுக்கு 875 பெண்கள் வீதம் உள்ளனர். 1,948 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் மக்கள் வாழ்கின்றனர். இம்மாவட்டத்தின் சராசரி படிப்பறிவு 49.13% ஆகவும், ஆண்களின் படிப்பறிவு 59.55% ஆகவும், பெண்களின் படிப்பறிவு 37.07%% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக உள்ளது.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் அவதி போன்ற வட்டார மொழிகளும் இம்மாவட்டத்தில் பேசப்படுகிறது.  

## பொருளாதாரம்
2006-ஆம் ஆண்டில் பொருளாதாரத்தில் மிகவும் பின் தங்கிய இந்தியாவின் 250 மாவட்டங்களில் சிராவஸ்தி மாவட்டமும் ஒன்றாக இந்திய அரசு அறிவித்துள்ளதால், இம்மாவட்டத்தின் ஊரக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்கப்படுகிறது.  
உத்தர பிரதேச மாநிலத்தில் பொருளாதாரத்தில் மிகவும் பின் தங்கிய 34 மாவட்டங்களில் சிராவஸ்தி மாவட்டமும் ஒன்றாகும்.  

## இதனையும் காண்க
- சிராவஸ்தி
# பேகம்பூர்



**பேகம்பூர்** (*Begampur*) என்பது திண்டுக்கல் நகரத்தில் உள்ள ஒரு முக்கிய பகுதி ஆகும். இது திண்டுக்கல்லில் மதுரை சாலையில் அமைந்துள்ளது.  

## பெயர்க் காரணம்
,]]முன்பு திண்டுக்கல் திப்பு சுல்தானின் தந்தை ஹைதர் அலியின் முக்கியமான படைத் தளங்களில் ஒன்று .ஹைதர் அலி அவர்களின் தங்கை, அமீருன்னிசா பேகம் ஆவார்.அமீருன்னிசா பேகத்தின் கணவர் மிர்சா அலிக்கான் (Mirza ali khan) ஆவார்.அமீருன்னிசா பேகம் கி.பி.1772 ல் திண்டுக்கல்லில் மரணமடைந்தார்.அவர் திண்டுக்கல் பெரிய பள்ளி வாசலில் அடக்கம் செய்யப்பட்டுள்ளார். அமீருன்னிசா பேகம் பெயரால் இந்த பகுதி பேகம்பூர் என்று அழைக்கப்படுகிறது..  

## பேகம்பூர் பெரிய பள்ளிவாசல்

பேகம்பூர் பெரிய பள்ளிவாசல் ஹைதர் அலி ஆட்சி காலத்தில் கட்டப்பட்டது. இந்த பழமையான மசூதி 300 வருடங்களுக்கும் முந்தையது.அமீருன்னிசா பேகம் பெயரால் இந்த பகுதி பேகம்பூர் என்றும்,இந்த மசூதி பேகம்பூர் பெரிய பள்ளி வாசல் என்றும் திண்டுக்கல் பகுதியில் அழைக்கப்படுகிறது.  

## ஹசரத் அமிருன்னிசா பேகம் ஓரியண்டல் மகளிர் மேல்நிலைப்பள்ளி
அமீருன்னிசா பேகம் பெயரால் பேகம்பூரில் அரசு உதவி பெறும் அமீருன்னிசா பேகம் ஓரியண்டல் மகளிர் மேல்நிலைப்பள்ளி இயங்கி வருகிறது.இது இப்பகுதி மகளிருக்கு கல்விக்காக முக்கியத்துவம் வாயந்தது.
# கலோல் வட்டம்

**கலோல் வட்டம்**, இந்திய மாநிலமான குஜராத்தின் காந்திநகர் மாவட்டத்தில் உள்ளது.  

## ஊர்கள்
இந்த வட்டத்தில் கீழ்க்காணும் ஊர்கள் உள்ளன.  
- அதாணா
- அலுவா
- அமாஜா
- ஆர்சோதீயா
- பால்வா
- பாதோல்
- பாவபுரா
- பீமாசண்
- போயண் மோட்டி
- பிலேஸ்வர்புரா
- போரீசணா
- சாந்தீசணா
- சத்ரால்
- தந்தாலி
- தமாசணா
- தாணஜ்
- தாணோட்
- தேந்து
- திங்குச்சா
- கணபத்புரா
- கோல்தரா
- ஹாஜிப்பூர்
- ஹிம்மத்புரா
- இசந்து
- இட்லா
- ஜாம்லா
- ஜஸ்பூர்
- ஜேட்டலாஜ்
- கலோல்
- கண்தா
- கரோலி
- காத்ரஜ்
- கோராஜ்டாபி
- லீம்போதரா
- மோகாசண்
- முபாரக்புரா
- முளாசணா
- நாத்ரி
- நந்தோலி
- நார்திபூர்
- நஸ்மேது
- நாவா
- ஓலா
- பாளியாத்
- பாலோடியா
- பால்சணா
- பான்சர்
- பீயாஜ்
- பிரதாப்புரா
- ரகாண்பூர்
- ராமநகர்
- ராஞ்சரடா
- ரண்சோடுபுரா
- சபாஸ்பூர்
- சனாவடு
- சாந்தேஜ்
- சேரிசா
- சோபாசண்
- சோஜா
- உனாலி
- உஸ்மானாபாத்
- வடாவஸ்வாமி
- வட்சர்
- வகோசணா
- வண்சாஜடா
- வண்சாஜடா தேடியா
- வயாணா
- வேடா
# மாண்சா வட்டம்

**மாண்சா வட்டம்**, இந்திய மாநிலமான குஜராத்தின் காந்திநகர் மாவட்டத்தில் உள்ளது.  

## அரசியல்
இந்த வட்டம் மாண்சா சட்டமன்றத் தொகுதிக்கும், மகேசனா மக்களவைத் தொகுதிக்கும் உட்பட்டது.  

## ஊர்கள்
இந்த வட்டத்தில் கீழ்க்காணும் ஊர்கள் உள்ளன.  
- அஜோல்
- அமராபூர்
- அமர்புரா
- ஆம்போடு
- ஆணோதியா
- பதபுரா
- பாபுபுரா
- பீம்புரா
- பிலோதரா
- போரு
- சடாசணா
- சராடா
- தேலவாடு
- தேலவாடா
- தமேடா
- தோளாகுவா
- பதேபுரா
- கல்தரா
- குலாப்புரா
- குனமா
- ஹரண்ஹோடா
- இந்திரபுரா
- இடாதரா
- கானபா
- கடாத்
- கரணா
- காடாயாம்பா
- குவாதரா
- லாகரோடா
- லோதரா
- மஹுடி
- மண்டாலி
- மகாகடு
- மாணேக்பூர்
- மாண்சா
- படுசமா
- பாலடி ராடோடு
- பாலடி வியாஸ்
- பரபத்புரா
- பாரசா
- பாடண்புரா
- புந்தரா
- ராஜ்புரா
- ராம்புரா
- ரணாசண்
- ரங்கபூர்
- ரித்ரோல்
- சமவு
- சோலையா
- வேடா
- விஹார்
- ஆனந்தபுரா
- மோதிபுரா
- பிரேமபுரா
- கோவிந்தபுரா
# பின்னல் கவசம்


**பின்னல் கவசம் ** (ஆங்கிலம்: *Lamellar armour, லேமெல்லார் ஆர்மர்*) என்பது இரும்பு, பதனிட்ட தோல், அல்லது வெண்கலத்தாலான சிறு செவ்வக தகடுகளை வரிசையாக பின்னி உருவான ஒரு முற்கால உடற்கவசம் ஆகும். பின்னல் கவசம் வெவ்வேறு வகைகளாக கிழக்கு ஐரோப்பா, மத்திய கிழக்கு மற்றும் ஆசியா முழுவதும் பயன்படுத்தப்பட்டன.  

பின்னல் கவசம், மூன்று முற்கால கவசங்களுள் ஒன்றாகும், மற்றவை செதில் கவசம் மற்றும் அடுக்குக் கவசம் ஆகும்.  

## விளக்கம்
பின்னல் கவசம், "லாமெள்ளே" என்றழைக்கப்படும் துளையிடப்பட்ட சிறிய தட்டுகளை வரிசையாக சேர்த்துக் கட்டி செய்யப்பட்டது.  

செதில் கவசத்தைப்போல் துணியை பின்புலமாக, பின்னல் கவம் கொண்டிருக்காது.  
ரோமானியர்கள் இவ்வகை கவசத்தை லோரிக்கா புளுமாட்டா என்றழைப்பர்.  

## ஜப்பானிய பின்னல் கவசம்

ஜப்பானிய பின்னல் கவசம் இரு வகைப்படும், குறுகலான தட்டுகளால் ஆன *ஹோன் கோசேன்*, மற்றும் அகலமான தட்டுகளால் ஆன *ஹோன் ஐயோசென்*.
# தஹேகாம் வட்டம்

தஹேகாம் வட்டம், இந்திய மாநிலமான குஜராத்தின் காந்திநகர் மாவட்டத்தில் உள்ளது.  

## அரசியல்
இந்த வட்டம் தஹேகாம் சட்டமன்றத் தொகுதிக்கும், கிழக்கு அகமதாபாத் மக்களவைத் தொகுதிக்கும் உட்பட்டது.  

## ஊர்கள்
- அகமதுபூர்
- அமராஜீனா முவாடா
- அங்குடலா
- அண்டோலி
- ஆந்தரோலி
- அர்ஜண்ஜீனா முவாடா
- பாபரா
- பதபுர
- பஹியேல்
- பாரடோலி (பாரியா)
- பாரடோலி (கோடி)
- பாரியா
- பேடாவாடா
- பாதரோடா
- பீலாமணா
- போபா
- சாமலா
- சேகலாபகி
- சிஸ்காரி
- தஹேகாம்
- தேமாலியா
- சிஸ்கர்
- தேவகரணனா முவாடா
- தாரிசணா
- தோத்
- துமேசா
- புல்ஜீனா முவாடா
- காமிஜ்
- ஹாலிசா
- ஹர்கஜீனா முவாடா
- ஹர்சோலி
- ஹாதீஜண்
- ஹீலோல்
- ஹீலோல் வாசணா
- இசன்பூர் தோடியா
- ஜாளீயானோ மடு
- ஜாலுந்தரா மோடா
- ஜீந்தவா
- ஜீவாஜீனி முவாடி
- கடாதரா
- கடஜோதரா
- கல்யாணஜீனா முவாடா
- கமாலபந்து வாசணா
- கணிபூர்
- கந்தார்பூர்
- காரோலி
- காடியா
- கான்பூர்
- கோதராலி
- கிருஷ்ணாநகர்
- லவாத்
- லீஹோடா
- மஹுடீயா
- மேகர்ஜனா முவாடா
- மீராபூர்
- மீர்சாபூர்
- மீடானா முவாடா
- மோசம்பூர்
- மோடி மசாங்கு
- மோடி பாவடி
- மோதிபுரா
- நாஜுபுரா
- நானா ஜாலுந்தரா
- நாந்தோல்
- நானி மசாங்கு
- நவானகர
- நிகோல்
- ஓத்தம்பூர்
- பஹாடியா
- பாலையா
- பால்லானோ மடு
- பாலுந்தரா
- பாசுனியா
- பாடணா குவா
- பிப்லஜ்
- புனாத்ரா
- ரகீயால்
- ராமநகர்
- சகடால்பூர்
- சாஹேபஜீனா முவாடா
- சலகி
- சாம்பேலா
- சாமேத்ரி
- சம்பா
- சாணோதா
- சியாபூர்
- சியாவாடா
- சுஜானா முவாடா
- தாடாகுவா
- உடான்
- வடோத்
- வடவாசா
- வாகஜிபூர்
- வரதானா முவாடா
- வாசணா சௌதரி
- வாசணா ராடோடு
- வாசணா சோகடி
- வடவா
- வேல்புரா
- ஜாக்

## இணைப்புகள்
- தஹேகாம்்் வட்டத்தைப் பற்றி - காந்திநகர் மாவட்ட அரசின் தளம்
# அடுக்குக் கவசம்

**அடுக்குக் கவசம்** (ஆங்கிலம்: *Laminar armour, லேமினார் ஆர்மர்*; இலத்தீன்&#x3A;<span> </span><span lang="la">* Lamina, லேமினா*</span> - அடுக்கு) என்பது பின்னல் கவசம்போல் தனித்தனி சிறிய தட்டுகளை பின்னிக் கட்டாமல், கனமான கவச தகடுகளை ஒன்றின்மீது ஒன்றாக வைத்து செய்யப்படும் ஒரு வகை கவசமாகும். பிரபல உதாரணமாக லோரிக்கா செக்மெண்டேட்டா மற்றும் குறிப்பிட்ட சில சாமுராய் கவசங்கள்.  

## மேலும் பார்க்க
- பின்னல் கவசம்
- தகடுபதித்த வலைக்கவசம்

- நெஞ்சுதட்டுக் கவசம்
# டீசா வட்டம்

**டீசா வட்டம்**, இந்திய மாநிலமான குஜராத்தின் பனாஸ்காண்டா மாவட்டத்தில் உள்ளது.  

## அரசியல்
இந்த வட்டத்தில் உள்ள ஊர்கள் டீசா சட்டமன்றத் தொகுதியிலும், தேவ்தர் சட்டமன்றத் தொகுதியிலும் உள்ளது. இந்த வட்டம் பனாஸ்காண்டா மக்களவைத் தொகுதிக்கு உட்பட்டது.  

## ஊர்கள்
இந்த வட்டத்தில் உள்ள ஊர்களை கீழே காணலாம்.  
- அகடோல்
- ஆகதளா
- அகோய் மோடி
- அகோய் நானி
- அசேடா
- பாய்வாடா
- பலோத்ரா
- பாசளவா
- படத்
- பாத்ரா
- பத்ரமாலி
- பாகடீயால்
- பீலடி
- போயண்
- போதால்
- புரால்
- சந்தாஜி கோளியா
- சத்ராளா
- சோராபரபடி
- சேகரா
- சத்ராளா
- சித்ரோடா
- சோரா
- தமா
- தசாணாவாஸ்
- தவாஸ்
- தேதோல்
- டீசா
- தேகா
- தேவஸாரி
- தனவாடா
- தனபுரா
- தரணவா
- தாரிசணா
- தார்பாடா
- தேதால்
- துரோபா
- டும்சோல்
- டுவா
- தோடாணா
- பாகுதரா
- பதேபுரா
- காமடி
- கேனாஜி ரபாரி கோளியா
- கடா
- கானா
- கர்னாள் மோடி
- கர்னாள் நானி
- கோடா
- குகாள்
- ஜாடியாளி
- ஜஸ்ரா
- ஜவால்
- ஜாபடியா
- ஜாகோல்
- ஜேரடா
- ஜோராபுரா
- ஜுனா டீசா
- கமோடா
- கமோடி
- கண்ஜரா
- காண்டு
- காசரி
- காதர்வா
- கடோசண்
- கேண்டவா
- கேரோலா
- கோசாசணா
- கோடேடா
- கோடா
- குசவாடா
- குதா
- கும்படு
- கும்வாராபாதர்
- லாகணி
- லடியா
- லட்சுமிபுரா
- லோரவாடா
- லுண்பூர்
- மகாதேவியா
- மால்கட்
- மாண்கி
- மாணேக்புரா
- மாது
- மேடா
- மோரால்
- மோர்தல் கோளியா
- மோடா காப்ரா
- முடேதா
- நாக்பணா
- நானா காப்ரா
- நாந்தலா
- நாணி
- நாவா
- நாவாபீலடி
- நேஸ்டாஜுனா
- நேஸ்டானவா
- ஓதவா
- பாலடி
- பமரு
- பேசடால்
- பேப்லு
- ராஜ்பூர்
- ராம்புரா
- ராம்சண்
- ராமுண்
- ராம்வாஸ்
- ராண்பூர் ஆதமணோவாஸ்
- ராண்பூர் உகமணோவாஸ்
- ராண்பூர் வசலோவாஸ்
- ரசாணா மோடா
- ரசாணா நானா
- ரதன்புரா
- ரோபாஸ் மோடி
- ரோபாஸ் நானி
- சாதர்பூர்
- சமாவ் மோடாவாஸ்
- சமாவ் நானாவாஸ்
- சணாத்
- சாந்தியா
- சராத்
- சவியாணா
- சமசேர்புரா
- சேர்கட்
- சேர்கஞ்சு
- சேர்புரா
- சோதாபூர்
- சோடம்பளா
- சோயலா
- சுண்டீயா
- தாலேகட்
- தாலேகஞ்சு
- தாலேபுரா
- டேடோடா
- தேர்வாடா
- வடாவள்
- வடாலி பார்மா
- வாஹரா
- வாகவாடா
- வரண
- வரனோடா
- வாசடா
- வாசணா ஜுனா டீசா
- வாசணா குதா
- வாசணா வாடம்
- வேளாவாபுரா
- விருணா
- விருவாடா
- விடோதர்
- யாவர்கஞ்சு
- யாவர்புரா
- ஜேணால்
# பிறையன் ஜோசப்சன்



**பிறையன் ஜோசப்சன்** (*Brian David Josephson*) கேம்பிரிச்சுப் பல்கலைகழகத்தின் கோட்பாட்டுவாத இயற்பியலாளர். மீக்கடத்துத்திறன் பற்றிய ஆராய்ச்சிக்காக மிகவும் புகழ்பெற்றவர். 1962ல், இவரது 22ம் வயதில் முனைவர் பட்டத்திற்கான ஆராய்ச்சியில் ஜோசப்சன் விளைவை யூகித்ததற்காக இயற்பியலுக்கான நோபல் பரிசு 1973ம் ஆண்டு இவருக்கு வழங்கப்பட்டது.
# சாம்லி மாவட்டம்



**சாம்லி மாவட்டம்** (*Shamli district*) இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் *சாம்லி* ஆகும். இது சகரன்பூர் கோட்டத்தில் அமைந்துள்ளது.  

இம்மாவட்டம் முசாபர்நகர் மாவட்டத்தின் மூன்று வட்டங்களைக் கொண்டு 28 செப்டம்பர் 2011 அன்று பிரபுத்த நகர் மாவட்டம் என்ற பெயரில் நிறுவப்பட்டது. மக்களின் எதிர்ப்பால் சூலை 2012 அன்று பிரபுத்த நகர் மாவட்டத்தின் பெயரை சாம்லி மாவட்டம் என மாற்றப்பட்டது.  

இம்மாவட்டம் தில்லியிலிருந்து கிழக்கே 100 கி மீ தொலைவில் அமைந்துள்ளது. கங்கைச் சமவெளியில் அமைந்த இம்மாவட்டத்தில் கரும்பு வேளாண்மைத் தொழில் சிறப்பாக உள்ளது.  

## அமைவிடம்
கங்கைச் சமவெளியில் யமுனை ஆற்றின் கிழக்கே அமைந்த இம்மாவட்டம், அரியானா - உத்தரப் பிரதேச மாநில எல்லையில் அமைந்துள்ளது.  

### அருகில் உள்ள நகரங்கள்
- தில்லி பெருநகரம் 100 கி மீ.,
- பானிபட் நகரம் 35 கி மீ.,
- மீரட் நகரம் 70 கி மீ.,
- முசாபர்நகர் 38 கி மீ.,
- சகாரன்பூர் 65 கி மீ.,
- காசியாபாத் 120 கி மீ.,

## மாவட்ட நிர்வாகம்
சாம்லி மாவட்டம் சாம்லி, கைரானா மற்றும் ஓன் (Oon) என மூன்று வருவாய் வட்டங்களைக் கொண்டது. மேலும் ஊரக வளர்ச்சிக்காக தானாபவன், சாம்லி, ஓன் கந்துலா மற்றும் கைரானா என ஐந்து ஊராட்சி மன்றங்களைக் கொண்டுள்ளது.  

## அரசியல்
இம்மாவட்டம் சாம்லி, தனபவன் மற்றும் கைரானா என மூன்று சட்டமன்றத் தொகுதிகளைக் கொண்டது. இம்மூன்று சட்டமன்ற தொகுதிகளும் கைரானா மக்களவைத் தொகுதியின் வருகிறது.  

## மக்கள் தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் 12,73,578 ஆகும். அதில் ஆண்கள் 54% ஆகவும்; பெண்கள் 46% ஆகவும் உள்ளனர். கிராமப்புறங்களில் % மக்களும்; நகரப்புறங்களில் மக்களும் % வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் ஆக உயர்ந்துள்ளது. மக்கள் தொகையில் ஆண்களும் மற்றும் பெண்களும் உள்ளனர். சராசரி படிப்பறிவு 59.5% ஆகவும்; ஆண்களின் படிப்பறிவு 64% ஆகவும்; பெண்களின் படிப்பறிவு 57% ஆகவும் உள்ளது. ஆறு வயதிற்குட்பட்ட குழந்தைகள் மொத்த மக்கள் தொகையில் 15% ஆக உள்ளனர்.  

### சமயம்
இம்மாவட்டத்தில் இந்து சமயத்தவர்கள் மற்றும் [[இசுலாம்| இசுலாமிய சமய மக்கள் தொகை கூடுதலாகவும்; கிறித்தவ, சீக்கிய, பௌத்த, சமண சமய மக்கள் தொகை குறைந்த அளவிலு உள்ளது.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.  

## பொருளாதாரம்
கங்கைச் சமவெளியில் அமைந்த இம்மாவட்டத்தில் வேளாண்மைத் தொழில் சிறப்பாக உள்ளது. கோதுமை, நெல் மற்றும் கரும்பு அதிக அளவில் பயிரிடப்படுகிறது.  

கரும்பாலைகள், இரும்பாலைகள் மற்றும் காகித ஆலைகள் அதிகம் கொண்டது.
# 1549



ஆண்டு **1549** (MDXLIX) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி &ndash; பர்மிய மன்னர் தபின்சுவெட்டி சியாம் மீது தாக்குதலைத் தொடுத்தார்.
- பெப்ரவரி 3 &ndash; பர்மா-சியாம் போர்: பர்மியத் தளபதி தாடோ தம்ம யாசா அயூத்திய அரசி சிறீ சூரியோதையைக் கொன்றான்.
- மார்ச் 29 &ndash; பிரேசிலின் முதலாவது தலைநகர் சவ்வாதோர் உருவாக்கப்பட்டது.
- ஜூலை 27 &ndash; பிரான்சிஸ் சவேரியார் சப்பானைச் சென்றடைந்தார்.
- ஆகத்து 8&ndash;9 &ndash; இங்கிலாந்தும் பிரான்சும் போரை அறிவித்தன.
- பீட்டர் கனிசியு பவேரியா]]வில் கத்தோலிக்க மறுமலர்ச்சியைத் துவக்கினார்.
- இங்கிலாந்தின் லிங்கன் பேராலயத்தின் தூபி உடைந்து வீழ்ந்தது.

## பிறப்புகள்

## இறப்புகள்
- நவம்பர் 10 &ndash; மூன்றாம் பவுல் (திருத்தந்தை) (பி. 1468)
# சதீஷ் குமார்


## இளமைக் காலம்
*சதீஷ்குமார்* இராஜஸ்தானிலுள்ள டூங்கர்கரில் பிறந்தவர். 9 வயதில் வீட்டைவிட்டு வெளியேறி சமணத் துறவியானவர். 18 வயதில் மகாத்மா காந்தியின் நூல் ஒன்றைப் படித்துவிட்டு இரந்துண்ணும் துறவு வாழ்வை விடுத்து, காந்தியின் சீடரும் அவரது அகிம்சை மற்றும் நிலச்சீர்திருத்தக் கருத்துக்களை முன்னெடுத்தவருமான வினோபா பாவேயிடம் சேர்ந்தார்.  

## அமைதி நடை

பெர்ட்ரண்டு ரசலின் அணு ஆயுதத்துக்கு எதிரான ஒத்துழையாமைக் கருத்தால் உந்தப்பட்டு, 1962 ஆம் ஆண்டு *சதிஷ்குமாரும்* அவரது நண்பருமான இ. பி. மேனோனும் *அமைதிக்கான புனித நடைப்பயணம்* மேற்கொள்வதென முடிவெடுத்தனர். இந்தியாவிலிருந்து அப்போதைய அணு ஆயுத நாடுகளின் தலைநகர்களான மாஸ்கோ, பாரிஸ், இலண்டன், வாசிங்டன், டி. சி. ஆகியவற்றுக்கு கையில் காசு எதுவும் வைத்துக்கொள்ளாமல் பயணிக்கத் தீர்மானித்தனர். இவ்விரு இளைஞர்களுக்கும் வினோபா பாவே இரண்டு கட்டளைகள் இட்டார்: கையில் காசு வைத்துக் கொள்ளக்கூடாது என்பது ஒன்று; சைவ உணவையே உட்கொள்ள வேண்டும் என்பது மற்றொன்று.  

வரலாற்றுரீதியாக இந்தியாவுக்கு எதிரான எதிர்ப்புணர்வு நிலவியதாகக் கருதப்பட்ட பாகிஸ்தானுக்கு முதலில் சென்ற அவர்களுக்கு அன்பான வரவேற்பு கிடைத்தது. ஆப்கானிஸ்தான், இரான், ஆர்மீனியா, ஜார்ஜியா, காக்கசஸ் மலைத்தொடர், கைபர் கணவாய் வழியாகப் பயணித்து மாஸ்கோ, பாரிஸ், இலண்டன், வாஷிங்டன் டி.சி ஆகிய இடங்களுக்குச் சென்றனர். பணம் இன்றி, கால்நடையாகச் சென்ற அவர்கள் உணவும், உறைவிடமும் எவர் தந்தாலும் ஏற்றுத் தங்கினர்.  

மாஸ்கோ செல்லும் வழியில் ஒரு தேயிலைத் தொழிற்சாலைக்கு வெளியே இரு பெண்களைச் சந்தித்தனர். தமது பயணத்தின் நோக்கத்தை இவர்கள் விளக்கக் கேட்ட அப்பெண்களுள் ஒருவர் நான்கு தேயிலைப் பொட்டலங்களை இவர்களிடம் கொடுத்து அணு ஆயுத நாடுகளின் தலைவர்களிடம் அவற்றை ஒப்படைக்கக் கோரினார். ஒப்படைத்துவிட்டு அவர்களிடம் "நீங்கள் அணு ஆயுதங்களை ஏவுவதற்கான பொத்தானை அழுத்துமுன் ஒரு நிமிடம் தாமதியுங்கள்; கொஞ்சம் தேநீர் அருந்துங்கள்" என்று சொல்லும்படி வேண்டினார். அந்தப் பெண்மணியின் இச்செயல் நடை பயணத்துக்கு மேலும் ஊக்கமளிப்பதாக அமைந்தது. சொன்னவாறே அவர்கள் நான்கு அணு ஆயுத நாடுகளின் தலைவர்களுக்கும் "அமைதித் தேயிலை"யைப் பரிசளித்தனர். இந்தப் பயணம் சதீஷ் குமாரின் *நோ டெஸ்டினேஷன்* என்ற நூலில் விவரிக்கப்பட்டுள்ளது.
# ஜொகன்னஸ் ஸ்டார்க்


**ஜொகன்னஸ் ஸ்டார்க்** (*Johannes Stark*) ஜெர்மன் நாட்டைச் சேர்ந்த இயற்பியலாளர். மின் புலத்தில் நிலமாலை வரி பிளவு படுவதை (ஸ்டார்க் விளைவு) கண்டுபிடித்தமைக்கும், கால்வாய்க் கதிர்களில் டாப்ளர் விளைவுகளைக் கண்டுபிடித்தமைக்கும் இவருக்கு 1919 ஆம் ஆண்டிற்கான இயற்பியலுக்கான நோபல் பரிசு வழங்கப்பட்டது.
# கும்பகோணம் பவானியம்மன் கோயில்



**கும்பகோணம் பவானியம்மன் கோயில்** கும்பகோணத்தில் உள்ள அம்மன் கோயில்களில் ஒன்றாகும்.  

## இருப்பிடம்
இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.  

## மூலவர்
நுழைவாயிலைக் கடந்து உள்ளே செல்லும்போது நாகர், லிங்கம் காணப்படுகின்றன. முன் மண்டபத்தில் விநாயகர், முருகன் உள்ளனர். அம்மனுக்கு எதிரே பலிபீடம், சிங்கம் காணப்படுகிறது.  

## மங்காளிம்மன் விழா
மங்காளியம்மன் திருவிழா இக்கோயிலில் ஒவ்வொரு ஆண்டும் நடக்கும் திருவிழாவாகும். 2017ஆம் ஆண்டிற்கான திருவிழா 3 ஜனவரி 2017இல் அம்மன் பிரதிஷ்டையுடன் தொடங்கியது. அம்மன் வீதியுலா 4 ஜனவரி 2017இல் நடைபெற்றது. உலாவின்போது மணமாகாத இளைஞரை குலுக்கல் முறையில் தேர்ந்தெடுத்து அருக்கு பெண் உடை அணிவித்து அம்மனைப் போல வேடமிட்டு அம்மன் முகக்கவசம் வைத்துச் செல்வர். இதனை அம்மன் பண்டிகை என்றும் மங்காளியம்மன் பண்டிகை என்றும் கூறுவர்.  

## குடமுழுக்கு
இக்கோயிலின் குடமுழுக்கு 25 ஏப்ரல் 2013இல் நடைபெற்றது.
# சோன்பத்ரா மாவட்டம்



**சோன்பத்ரா மாவட்டம்** (Sonbhadra or Sonebhadra) இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் சோன்பத்திரா ஆகும். இது மிர்சாபூர் கோட்டத்தில் அமைந்துள்ளது. 6788 சதுர கிலோ மீட்டர் பரப்பளவு கொண்ட இம்மாவட்டம், உத்தரப் பிரதேச மாநிலத்தின் இரண்டாவது பெரிய மாவட்டமாகும். இம்மாவட்டம் மத்தியப் பிரதேசம், சத்தீஸ்கர், ஜார்கண்ட் மற்றும் பிகார் மாநிலங்களை எல்லைகளாகக் கொண்டுள்ளது.  

## அமைவிடம்
விந்திய மலைத்தொடர் மற்றும் கைமூர் மலைகளுக்கு இடையே சோன்பத்ரா மாவட்டம் அமைந்துள்ளது.  
உத்தரப் பிரதேச மாநிலத்தின் தென்கிழக்கில் அமைந்த இம்மாவட்டத்தின் வடமேற்கில் மிர்சாபூர் மாவட்டம், வடக்கில் சந்தௌலி மாவட்டம், வடகிழக்கில் பிகார் மாநிலத்தின் கைமூர் மாவட்டம் மற்றும் ரோத்தாஸ் மாவட்டம், கிழக்கில் ஜார்கண்ட் மாநிலத்தின் காட்வா மாவட்டம், தெற்கில் சத்தீஸ்கர் மாநிலத்தின் கோரியா மாவட்டம் மற்றும் சர்குஜா மாவட்டம் மற்றும் மேற்கில் மத்தியப் பிரதேச மாநிலத்தின் சிங்கரௌலி மாவட்டம் எல்லைகளாக அமைந்துள்ளது.  

## மாவட்ட நிர்வாகம்
இம்மாவட்டம் இராபர்ட்ஸ்கஞ்ச், கோராவால், துத்தி, ஓப்ரா என 4 வருவாய் வட்டங்களையும், இராபர்ட்கஞ்ச், கோராவால், ஓப்ரா மற்றும் துத்தி என 4 சட்டமன்றத் தொகுதிகளையும்; இராபர்ட்சுகஞ்ச் மக்களவைத் தொகுதியும் கொண்டுள்ளது.  

## பொருளாதாரம்
அலுமினியம், சுண்ணாம்புக்கற்கள், நிலக்கரி போன்ற கனிமச் சுரங்கங்கள் மிகுந்து உள்ளதால், இம்மாவட்டத்தில் அனல் மின் நிலையங்கள், அலுமினியம், சிமெண்ட் தொழிற்சாலைகள் அதிகமாக உள்ளது.  

## புவியியல்
விந்திய மலைத்தொடர்களுக்கும் கைமூர் மலைகளுக்கும் இடையே அமைந்த இம்மாவட்டத்தின், மேற்கிலிருந்து கிழக்காக சோன் ஆறு பாய்கிறது. சத்தீஸ்கர் மாநிலத்தின் சர்குஜா மாவட்டத்திலிருந்து பாயும் ரிகண்ட் ஆறு சோன் ஆற்றில் கலக்கிறது.  

## போக்குவரத்து
கன்னியாகுமரி - வாரணாசி நகரங்களை இணைக்கும் தேசிய நெடுஞ்சாலை 7 மற்றும் குவாலியர் - ஒரிசாவை இணைக்கும் தேசிய நெடுஞ்சாலை எண் 75 இம்மாவட்டத்தின் வழியாகச் செல்கிறது.  

## மக்கள் தொகையியல்
2011-ஆம் ஆண்டு மக்கள்தொகை கணக்கெடுப்பின் படி இம்மாவட்ட மக்கள்தொகை 1,862,559 ஆக உள்ளது. அதில் ஆண்கள் 971,344 ஆகவும்; பெண்கள் 891,215 ஆகவும் உள்ளனர். 6788 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை அடர்த்தி 270 ஆகும். கடந்த பத்தாண்டுகளில் (2001-2011) மக்கள்தொகை வளர்ச்சி விகிதம் 27.27% ஆக உயர்ந்துள்ளது.மக்கள்தொகையில் பட்டியல் சமூக மக்கள் 22.6% ஆகவும்; பட்டியல் பழங்குடி மக்கள் 20.7% ஆகவும் உள்ளனர். பாலின விகிதம் ஆயிரம் ஆண்களுக்கு 918 பெண்கள் என்ற விகிதத்தில் உள்ளனர். ஆறு வயதிற்குட்பட்ட குழந்தைகளின் எண்ணிக்கை 323,092 ஆக உள்ளது.  
மாவட்டத்தின் சராசரி எழுத்தறிவு 64% ஆகவும்; ஆண்களின் எழுத்தறிவு 74.92% ஆகவும்; பெண்களின் எழுத்தறிவு 52.14% ஆகவும் உள்ளது.  

### சமயம்
இம்மாவட்டத்தில் இந்து சமயத்தவர்கள் 93.5% ஆகவும்; இசுலாமிய சமயத்தவர்கள் 6% ஆகவும் உள்ளனர். பிற சமயத்தவர்கள் மிகக் குறைந்த அளவில் உள்ளனர்.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார பழங்குடியின மொழிகளும் இம்மாவட்டத்தில் பேசப்படுகிறது.
# ஷாஜகான்பூர் மாவட்டம்



**ஷாஜகான்பூர் மாவட்டம்** (Shahjahanpur district), இந்தியாவின் உத்தரப் பிரதேச மாநிலத்தின் 70 மாவட்டங்களில் ஒன்றாகும். இம்மாவட்டத் தலைமையிட நகரம் ஷாஜகான்பூர் ஆகும். இது பரேலி கோட்டத்தில் அமைந்துள்ளது.  

## மாவட்ட எல்லைகள்
இம்மாவட்டத்தின் வடக்கில் பிலிபித் மாவட்டம், கிழக்கில் லக்கிம்பூர் கேரி மாவட்டம், தென்கிழக்கில் ஹர்தோய் மாவட்டம், தென்மேற்கில் பரூக்காபாது மாவட்டம், மேற்கில் பதாவுன் மாவட்டம், வடமேற்கில் பரேலி மாவட்டம் எல்லைகளாக அமைந்துள்ளது.  

## மாவட்ட நிர்வாகம்
இம்மாவட்டம் சதர், பெவாயன், தில்ஹர் மற்றும் ஜலாலாபாத் என நான்கு வருவாய் வட்டங்களையும்; கட்ரா, ஜலாலாபாத், தில்ஹர், பெவாயன், ஷாஜகான்பூர் மற்றும் தத்ரௌல் என ஆறு சட்டமன்ற தொகுதிகளையும்; ஷாஜகான்பூர் என ஒரு மக்களவைத் தொகுதியும் கொண்டது.  

## புவியியல்
4575 சதுர கிலோ மீட்டர் பரப்பளவு கொண்ட இம்மாவட்டதில் பாயும் முக்கிய ஆறுகள் இராம்கங்கா மற்றும் கோமதி ஆறுகள் ஆகும். கத்தன்னா, ஜும்கா மற்றும் மென்சி ஆறுகள் கோமதி ஆற்றில் கலக்கிறது. வளமான மண்னும் நீர் ஆதாரம் மிக்க கங்கைச் சமவெளியில் அமைந்த இம்மாவட்டத்தின் முக்கிய விளைபொருட்கள் கோதுமை, நெல் மற்றும் கரும்பு, உருளைக்கிழங்கு ஆகும்.  

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,006,538 ஆக உள்ளது. கிராமப்புறங்களில் 80.24% மக்களும்; நகரப்புறங்களில் மக்களும் 19.76% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 18.00% ஆக உயர்ந்துள்ளது. மக்கள் தொகையில்  
1,606,403 ஆண்களும் மற்றும் 1,400,135 பெண்களும் உள்ளனர். பாலின விகிதம் ஆயிரம் ஆண்களுக்கு 872 பெண்கள் வீதம் உள்ளனர். 4,388 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 685 மக்கள் வாழ்கின்றனர். இம்மாவட்டத்தின் சராசரி படிப்பறிவு 59.54% ஆகவும், ஆண்களின் படிப்பறிவு 68.18% ஆகவும், பெண்களின் படிப்பறிவு 49.57% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 502,625 ஆக உள்ளது.  

### சமயம்
இம்மாவட்டத்தில் இந்து சமயத்தவரின் மக்கள் தொகை 2,412,595 (80.24 %) ஆகவும், இசுலாமிய சமய மக்கள் தொகை 527,581 (17.55 %) ஆகவும், கிறித்தவ, சீக்கிய, பௌத்த, சமண சமய மக்கள் தொகை கணிசமாக உள்ளது.  

### மொழிகள்
உத்தரப் பிரதேச பிரதேச மாநிலத்தின் ஆட்சி மொழியான இந்தி மொழியுடன், உருது மற்றும் வட்டார மொழிகளும் இம்மாவட்டத்தில் பேசப்படுகிறது.
# இருநைட்ரோமீத்தேன்



**இருநைட்ரோமீத்தேன்** *(Dinitromethane)* என்பது CH<sub>2</sub>(NO<sub>2</sub>)<sub>2</sub>. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். தூய்மையாக்கப்பட்ட இருநைட்ரோமீத்தேன், மிகமெல்லிய நறுமணம் கொண்ட ஒரு நிறமற்ற திரவம்திரவமாகும். அறைவெப்பநிலையில் நிலைப்புத்தன்மையுடன் காணப்படும் இச்சேர்மத்தை 0 °செ வெப்பநிலையில் பலமாதங்களுக்குச் சேமித்து வைக்க இயலும்  

## தயாரிப்பு
1884 ஆம் ஆண்டு, புரோமோயிருநைட்ரோமீத்தேனை ஒடுக்கவினைக்கு உட்படுத்தி வில்லியர்சு என்பவர் இருநைட்ரோமெத்தனைடின் பொட்டாசியம் உப்பை  

ஆர்.டி.எக்சு என்ற நைட்ரோ அமீன் வெடிபொருள் தயாரிக்கும் பொழுது உடன் விளைபொருளாகவும் இருநைட்ரோமீத்தேன் உற்பத்தி செய்யப்படுகிறது  

## பாதுகாப்பு
இருநைட்ரோமீத்தேனை ஒரிடத்தில் இருந்து மற்றொரு இடத்திற்கு கொண்டு செல்வதை அமெரிக்க போக்குவரத்து நீதித்துறை தடைசெய்துள்ளது